Telšių Vyskupo Vincento Borisevičiaus kunigų seminarija

Telšių Vyskupo Vincento Borisevičiaus kunigų seminarija – nevalstybinė aukštoji mokykla, rengianti katalikų dvasininkus. Studijos susideda iš 7 dalių: pirmieji metai Žemaičių Kalvarijoje, kiti kursai – Telšiuose.

 Istorija 
Telšių kunigų seminarija įkurta 1927 m. spalio 4 d. Jos įsteigimą lėmė siekis padidinti Telšių vyskupijoje dirbančių kunigų skaičių. 1926 m. balandžio 4 d. įkūrus Lietuvos bažnytinę provinciją, buvo įsteigta ir nauja Telšių vyskupija, o pirmuoju Telšių vyskupu paskirtas Justinas Staugaitis. Įkūrus vyskupiją, paaiškėjo, kad Kauno kunigų seminarijoje iš Telšių vyskupijos studijuoja tik 26 klierikai, o vyskupijoje jau dirbantys kunigai buvo vyresnio amžiaushttp://telsiuseminarija.lt/lt/istorija . Todėl buvo apsispręsta steigti Telšiuose kunigų seminariją, kuri būtų atsakinga už kunigų vyskupijai rengimą.

Įkurtos seminarijos rektoriumi paskirtas kanauninkas Vincentas Borisevičius, dėstyti pakviesti kan. Jurgis Galdikas, prel. Justinas Juodaitis, kun. Teodoras Budraitis, Feliksas Kudirka, Juozas MačernisTelšių vyskupija Sudarytoja Elvyra Spudytė. Antras papildytas leidimas. Telšiai: Žemaičių muziejus „Alka“, 2017, p. 29. Į pirmus du kursus įstojo 43 klierikai. Iš pradžių seminarija veikė senuosiuose bernardinių vienuolyno namuose, bet jau 1928 m. perkelta į naujas patalpas. Šių patalpų projektą parengė ir patvirtino inžinierius Povilas Taračkovas. Statybos, įrengimas, baldai ir kita kainavo 382 702 LtTelšių vyskupija Sudarytoja Elvyra Spudytė. Antras papildytas leidimas. Telšiai: Žemaičių muziejus „Alka“, 2017, p. 29. 1930 m. seminarijoje mokėsi 90 studentų. 1932 m. birželio 12 d. kunigais įšventinti pirmieji 9 seminarijos auklėtiniai – Povilas Baltrimas, Pranas Baltrumas, Bronius Barauskas, Juozas Lechavičius, Kazimieras Mockus, Antanas Ričkus, Pranas Tamošauskas, Stanislovas Vaitelis ir Jonas VėlutisTelšių vyskupija Sudarytoja Elvyra Spudytė. Antras papildytas leidimas. Telšiai: Žemaičių muziejus „Alka“, 2017, p. 31. Iki 1940 m. parengta apie 150 kunigų.

1940 m. seminarijos rektoriumi vietoje V. Borisevičiaus, kuris tapo vyskupu, paskirtas Pranciškus Ramanauskas. Tačiau jau tais pačiai metais sovietams užėmus Lietuvą, seminarija uždaryta. Seminarijos patalpose įrengta karo ligoninė, klierikai perkelti į Kauno kunigų seminarijąTelšių vyskupija Sudarytoja Elvyra Spudytė. Antras papildytas leidimas. Telšiai: Žemaičių muziejus „Alka“, 2017, p. 41 1941 m. rugsėjo 15 d. seminarija vėl atidaryta. 1946 m. pavasarį seminarijos veikla pakartotinai sustabdoma. Uždarius seminariją, jos patalpose veikė mokytojų seminarija, vėliau įrengta kurčiųjų internatinė mokykla.

1989 m. vyskupo Antano Vaičiaus iniciatyva Telšių kunigų seminarija vėl pradėjo savo veiklą. 1994 m. įkurta mažoji kunigų seminarija, 2003 m. Lietuvos vyskupų konferencijos nutarimu įkurtas propedeutinis kursas Žemaičių Kalvarijoje.

 Rektoriai 
 1927–1940 m. teol. lic. Vincentas Borisevičius
 1940–1946 m. teol. dr. Pranciškus Ramanauskas
 1989–1993 m. teol. lic. Kazimieras Gaščiūnas
 1993–1997 m. teol. dr. Steponas Brazdeikis
 1997–2003 m. bažn. t. dr. Algis Genutis
 2003–2006 m. teol. lic. Antanas Lapė
 2006–2008 m. teol. lic. Vygintas Gūdeliūnas
 2008–2012 m. relig. m. mgr. Jonas Ačas
 2012–2015 m. relig. m. mgr., teol. lic. Viktoras Ačas
 2015–2018 m. teol. dr. Ramūnas Norkus
 Nuo 2018 m. relig. m. mgr., eduk. m. dr. Saulius StumbraNauji kunigų paskyrimai tzinios.lt

 Nuorodos 
 Seminarijos internetinis puslapis 
 Telšių vyskupijos puslapis

 Šaltiniai 

Kategorija:Telšių kunigų seminarija
Kategorija:Telšių vyskupija
Kategorija:Telšių mokyklos